OKRESNÁ PROKURATÚRA MARTIN 
Vajanského nám. 1, 036 80 Martin 1	

Číslo: 2 Pv 366/15/5506	Martin  07.12.2015
EEČ: 2-40-254-2015

U Z N E S E N I E

Trestná vec:	obv. XXXXX 
Trestný čin:	Prečin Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

Rozhodol: 	prokurátorka Okresnej prokuratúry Martin

Podľa § 220 odsek 1 Trestného poriadku schvaľujem zmier uzavretý medzi:
obvinenou: 
1.	XXXXX
dátum narodenia: XXXXX
miesto narodenia: XXXXX 
trvalé bydlisko: XXXXX
väzba: nie
a
poškodenými:  
1.	XXXXX 
dátum narodenia: XXXXX 
trvalé bydlisko: XXXXX 339/26, XXXXX XXXXX, Slovensko 
2.	XXXXX 
dátum narodenia: XXXXX 
trvalé bydlisko: XXXXX 463, XXXXX XXXXX, Slovensko 
Obsahom zmieru je:

Peňažná suma určená na všeobecne prospešné účely: 160  € .
Konkrétny adresát peňažnej sumy určenej na všeobecne prospešné účely: štát.
Suma odovzdaná štátu na peňažnú pomoc obetiam trestnej činnosti: 160 €  

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej    
1.	XXXXX
dátum narodenia: XXXXX
miesto narodenia: XXXXX 
trvalé bydlisko: XXXXX
väzba: nie
ktorá je trestne stíhaná pre trestný čin:
- Prečin Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

realizované policajtom Odd.výkonu služby DI OR PZ XXXXX pod spisovou značkou ORP-XXXXX

na tom skutkovom základe, že: 

dňa 21.05.2015 v čase o 09:15 hod. viedla ako vodička vozidlo zn. Škoda Octavia, ev.č. XXXXX po parkovisku pred VÚB bankou v XXXXX, kde pri   otáčaní  sa na parkovisku a následnom cúvaní sa dostatočne nevenovala   vedeniu vozidla a sledovaniu situácie v cestnej premávke, následkom čoho došlo k stretu ľavej zadnej časti vozidla Škoda s prednou časťou bicykla zn. Author, ktorý  viedla cyklistka XXXXX, nar. XXXXX,  v smere od zastávky autobusu k VÚB banke, takto svojim konaním spôsobila podľa odborného vyjadrenia zranenie cyklistke XXXXX a to: ťažko  pomliaždenie kĺbu hornej končatiny a pomliaždenie ťažkého stupňa kolenného kĺbu, pričom uvedené poranenia možno hodnotiť ako ľahké, vyžadujúce si PN v trvaní 10-14 dní s rovnakou dobou liečby, kde uvedené poranenia poškodenú obmedzovali v obvyklom spôsobe života miernou bolestivosťou, obmedzenou hybnosťou kolena a zápästia, pričom pravú hornú končatinu nosila poškodená v závese, čím jej boli sťažené bežné každodenné úkony osobnej hygieny a starostlivosti,  obmedzenie trvalo po dobu minimálne 10 dní a pri nekomplikovanom hojení sa hoja úplne, bez zanechania trvalých následkov,    na vozidle zn. Škoda Octavia ani na bicykli zn. Author  nevznikla žiadna škoda,  vodička  bola  po  dopravnej  nehode podrobená  dychovej  skúške  do elektronického  prístroja  Alcotest Dräger  7410, ARJJ-0505,  s výsledkom 0,00 mg/l etanolu vo vydychovanom vzduchu, cyklistka XXXXX bola  po  dopravnej  nehode podrobená  dychovej  skúške  do  elektronického  prístroja  Alcotest Dräger  7410, ARJJ-0505,  s výsledkom 0,00 mg/l etanolu vo vydychovanom XXXXX svojím konaním porušila ustanovenia § 4 ods. 1 písm. c) a § 22 ods. 2 Zákona č. 8/2009 Z.z. o cestnej premávke a o zmene a doplnení niektorých zákonov.
doplňte skutkovú vetu  
 
Odôvodnenie:
Uznesením povereného príslušníka OR PZ ODI XXXXX č. k. ČVS ORP-XXXXX zo dňa XXXXX bolo podľa § 199 ods. 1 Tr. por. začaté trestné stíhanie a zároveň podľa § 206 ods. 1 Tr. por. vznesené obvinenie XXXXX, nar. XXXXX, pre ublíženia na zdraví podľa § 158 Tr. zák., na tom skutkovom základe, ako je uvedené vo výrokovej časti tohto uznesenia. 

Dňa 27.08.2015 bol spisový materiál predložený na tunajšiu prokuratúru spoločne s návrhom na  podanie obžaloby.

         Preskúmaním príslušného spisového materiálu som zistila, že v predmetnej XXXXX sa koná o trestnom čine, na ktorý zákon ustanovuje trest odňatia XXXXX, ktorého horná hranica neprevyšuje hranicu stanovenú v ustanovení § 220 ods. 1 Tr. por.. Nakoľko boli splnené podmienky pre ukončenie veci podľa § 220 Tr. por., spis bol zaslaný na OS v Martine s pokynom na vykonanie mediácie, za účelom následného schválenia zmieru.

        Obvinená XXXXX, za prítomnosti poškodených: XXXXX a XXXXX uzavreli dňa 27.11.2015 pred  probačným a mediačným úradníkom  na Okresnom súde v Martine zmier, v rámci ktorého  obvinená vyhlásila, že skutok, za ktorý je stíhaná, spáchala. Obvinená určila  sumu 160,- €  na všeobecne prospešné účely s tým, že celá suma patrí štátu na peňažnú pomoc obetiam trestnej činnosti. 

XXXXX uviedla, že súhlasí so zmierom, nemá žiadne nároky na náhradu škody od obvinenej, nakoľko bolestné, ktoré bolo vyčíslené lekárskym posudkom, jej bolo uhradené prostredníctvom povinného zmluvného poistenia zodpovednosti za škodu, spôsobenú prevádzkou tuzemského motorového vozidla (Komunálna poisťovňa a.s.). Jej nároky sú v celom rozsahu uspokojené.

XXXXX uviedol, že súhlasí so zmierom a nemá žiadne nároky na náhradu škody od obvinenej, nakoľko mu v súvislosti s predmetným trestným činom nevznikla žiadna škoda.

	Obvinená XXXXX  slobodne, vážne, zrozumiteľne a určito vyhlásila, že spáchala skutok, za ktorý je stíhaná, zároveň sa za svoje konanie ospravedlnila poškodeným. 

	Obvinená XXXXX   zložila  dňa 13.10.2015 na účet OP v Martine peňažnú sumu 160 €, pričom táto suma celá patrí štátu na všeobecne prospešné účely .

          XXXXX  súhlasila s uzavretím zmieru a taktiež súhlasila s výškou stanovenej sumy na všeobecne prospešné účely. 
	
Poškodený  XXXXX  súhlasil s uzavretím zmieru a taktiež súhlasil s výškou stanovenej sumy na všeobecne prospešné účely. 

	XXXXX  podľa odpisu z registra trestov  doposiaľ  nebola súdom trestaná.

         Vzhľadom na povahu a závažnosť spáchaného činu, na mieru, ako bol trestným činom dotknutý verejný záujem, na osobu obvineného a na jeho osobné a majetkové pomery som dospela k záveru, že takýto spôsob rozhodnutia je dostačujúci.
      
          Preto  som rozhodla tak, ako je uvedené vo výrokovej časti tohto uznesenia.

doplňte odôvodnenie 
Poučenie:
Proti tomuto uzneseniu nie je prípustná sťažnosť. 

JUDr. Soňa Repáňová 
prokurátorka